text: Stjålet tøj fundet ved ransagning
  14 marts 2012 kl. 13.51
  Ved en ransagning at Bandidos-klubhuset i Kolding fandt politiet stjålet tøj, steroider og kokain.
  Politiet ransagede i går Bandidos-klubhuset på Værkstedsvej i Kolding.
  Ved ransagningen blev der fundet store mængder af motorcykeltøj, som blev stjålet ved et indbrud i Vejle den 4. marts 2012.
  Tøjet er ca. 250.000 kr. værd.
  Derudover fandt politiet kopier af mærkevaretøj, lidt anabole steroider og 17,76 gram kokain.
  Det var lokalpolitet i Vejen, der havde bedt omransagningen, som blev foretaget af en særlig rockerenhed.
  Lokalpolitiet i Vejen efterforsker nemlig i øjeblikket en narkosag, og havde i den forbindelse brug for en ransagning af klubhuset.
  